**คู่มือสำหรับประชาชน : การให้สัมปทานโดยการประมูลเงินอากรรังนกอีแอ่น [N]**

**หน่วยงานที่ให้บริการ :** สำนักบริหารการคลังท้องถิ่นกระทรวงมหาดไทย

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

การให้สัมปทานเก็บรังนกอีแอ่นตามพระราชบัญญัติอากรรังนกอีแอ่น พ.ศ. 2540 เป็นอำนาจและหน้าที่ของคณะกรรมการพิจารณาจัดเก็บอากรรังนกอีแอ่น รวมทั้งกำหนดหลักเกณฑ์วิธีการ และเงื่อนไข รวมทั้งปฏิบัติการอื่นๆ ที่เกี่ยวข้อง ซึ่งการให้สัมปทานเก็บรังนกอีแอ่นของแต่ละจังหวัดเป็นไปตามหลักเกณฑ์ วิธีการ และเงื่อนไข ที่ผู้ว่าราชการจังหวัดโดยความเห็นชอบของคณะกรรมการประกาศกำหนด โดยมีการดำเนินการตามหลักเกณฑ์ วิธีการ และเงื่อนไข ดังนี้  
  
1. การประชาสัมพันธ์เผยแพร่ข้อมูลข่าวสารเกี่ยวกับการให้สัมปทานเก็บรังนกอีแอ่นโดยเปิดเผยอย่างกว้างขวาง ซึ่งอาจใช้วิธีการต่างๆ ดังนี้  
1.1 ปิดประกาศข้อมูลข่าวสารดังกล่าวไว้ ณ ส่วนราชการหรือองค์กรปกครองส่วนท้องถิ่นที่จัดให้มีการประมูลเงินอากรรังนกอีแอ่น หรือประชาสัมพันธ์ข้อมูลข่าวสารดังกล่าวโดยทางเว็บไซต์ของส่วนราชการหรือองค์กรปกครองส่วนท้องถิ่นนั้น  
1.2 ส่งข้อมูลข่าวสารดังกล่าวให้หน่วยงานที่เกี่ยวข้อง เพื่อประชาสัมพันธ์หรือตรวจสอบความโปร่งใส เช่น กรมประชาสัมพันธ์ องค์การสื่อสารมวลชนแห่งประเทศไทย สถานีวิทยุกระจายเสียงแห่งประเทศไทย สถานีโทรทัศน์ NBT สำนักงานตรวจเงินแผ่นดินภูมิภาค สำนักงานคณะกรรมการป้องกันและปราบปรามการทุจริตแห่งชาติ  
1.3 ส่งข้อมูลข่าวสารดังกล่าวให้บุคคลหรือนิติบุคคลซึ่งมีอาชีพหรือธุรกิจเกี่ยวข้องกับรังนกอีแอ่น รวมทั้งผู้ได้รับสัมปทานเก็บรังนกอีแอ่นของจังหวัดต่างๆ เพื่อทราบข้อมูลข่าวสารดังกล่าว  
1.4 ประชาสัมพันธ์โดยวิธีการอื่นๆ เช่น การโฆษณาทางหนังสือพิมพ์สถานีวิทยุหรือสถานีโทรทัศน์ หรือศูนย์รวมข่าวประกวดราคาของทางราชการ  
  
2. การกำหนดเวลาในการประกาศประชาสัมพันธ์ก่อนวันรับเอกสารการประมูลไม่น้อยกว่า 30 วัน  
  
3. การขายเอกสารการประมูลควรกระทำก่อนวันรับเอกสารการประมูลไม่น้อยกว่า 10 วัน  
  
4. การกำหนดวงเงินประกันซองไม่เกินกว่าร้อยละ 10 ของวงเงินขั้นต่ำของราคากลาง  
  
5. การกำหนดวงเงินที่ต้องวางเป็นหลักประกันสัญญาไม่น้อยกว่าร้อยละ 25 ของเงินอากรที่ประมูลได้  
  
6. ระยะเวลาในการให้สัมปทานไม่ควรเกินกว่า 5 ปี  
  
7. กระบวนการดำเนินงานของหน่วยงานก่อนที่ผู้ประสงค์จะเข้าร่วมการประมูลเงินอากรรังนกอีแอ่นจะยื่นซองประมูล มีดังนี้  
7.1 องค์การบริหารส่วนจังหวัด.....(ระบุชื่อ)จัดทำประกาศหลักเกณฑ์ วิธีการ และเงื่อนไขในการให้สัมปทานโดยการประมูลเงินอากรรังนกอีแอ่น  
7.2 องค์การบริหารส่วนจังหวัด.....(ระบุชื่อ) จะดำเนินการปิดประกาศคุณสมบัติของผู้ประสงค์จะเข้าร่วมการประมูลเงินอากรรังนกอีแอ่น ไม่น้อยกว่า 30 วันก่อนวันขายเอกสารการประมูล  
7.3 องค์การบริหารส่วนจังหวัด.....(ระบุชื่อ) จะกำหนดการขายเอกสารการประมูลเงินอากรรังนกอีแอ่น ไม่น้อยกว่า 10 วัน ก่อนวันรับเอกสารการประมูลที่กำหนดไว้ในประกาศหลักเกณฑ์ วิธีการ และเงื่อนไขในการให้สัมปทานโดยการประมูลเงินอากรรังนกอีแอ่น  
  
8. ผู้ได้รับสัมปทานทำสัญญาสัมปทานเก็บรังนกอีแอ่นไม่เกิน 15 วัน นับแต่วันที่ได้รับหนังสือแจ้ง  
  
9. กรณีคำขอหรือรายการเอกสารประกอบการพิจารณาไม่ถูกต้องหรือไม่ครบถ้วน และไม่อาจแก้ไข/เพิ่มเติมได้ในขณะนั้น  
ผู้รับคำขอและผู้ยื่นคำขอจะต้องลงนามบันทึกสองฝ่ายและรายการเอกสาร/หลักฐานร่วมกัน พร้อมกำหนดระยะเวลาให้ผู้ยื่นคำขอดำเนินการแก้ไข/เพิ่มเติม หากผู้ยื่นคำขอไม่ดำเนินการแก้ไข/เพิ่มเติมภายในระยะเวลาที่กำหนด ผู้รับคำขอจะดำเนินการคืนคำขอและเอกสารประกอบการพิจารณา  
  
10. พนักงานเจ้าหน้าที่จะยังไม่พิจารณาคำขอ และยังไม่นับระยะเวลาดำเนินงานจนกว่าผู้ยื่นคำขอจะดำเนินการแก้ไขคำขอหรือยื่นเอกสารเพิ่มเติมครบถ้วนตามบันทึกสองฝ่ายนั้นเรียบร้อยแล้ว  
  
11. ระยะเวลาการให้บริการตามคู่มือเริ่มนับหลังจากเจ้าหน้าที่ผู้รับคำขอตรวจสอบคำขอและรายการเอกสารหลักฐานแล้วว่ามีความครบถ้วนตามที่ระบุไว้ในคู่มือประชาชน  
  
12. หน่วยงานจะมีการแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จตามมาตรา 10 แห่งพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  องค์การบริหารส่วนจังหวัด (จังหวัดประจวบคีรีขันธ์ จังหวัดชุมพร จังหวัดสุราษฎร์ธานี จังหวัดพัทลุง จังหวัดกระบี่ จังหวัดตรัง จังหวัดพังงา จังหวัดสตูล จังหวัดตราด) /ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 45 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  1.ผู้ประสงค์จะเข้าร่วมการประมูลอากรรังนกอีแอ่นยื่นซองประมูลจนถึงการตรวจสอบเอกสารประมูลก่อนดำเนินการส่งพิจารณา  2. หน่วยงานผู้รับผิดชอบ คือ องค์การบริหารส่วนจังหวัด.....(ระบุชื่อ)))  (หมายเหตุ: (หน่วยงานให้บริการ องค์การบริหารส่วนจังหวัด................)) | 15 วัน | สำนักบริหารการคลังท้องถิ่น |
| 2) | **การพิจารณา**  1.คณะกรรมการพิจารณาจัดเก็บอากรรังนกอีแอ่นจังหวัดพิจารณาซองประมูล (หมายเหตุ: (1. ระยะเวลา : ไม่เกิน 15 วัน นับแต่วันปิดรับซองประมูล (ระบุระยะเวลาที่ให้บริการจริง) 2. หน่วยงานผู้รับผิดชอบ คือ องค์การบริหารส่วนจังหวัด.....(ระบุชื่อ) และคณะกรรมการพิจารณาจัดเก็บอากรรังนกอีแอ่น จังหวัด.....(ระบุชื่อ)))  (หมายเหตุ: (หน่วยงานให้บริการ องค์การบริหารส่วนจังหวัด................)) | 15 วัน | สำนักบริหารการคลังท้องถิ่น |
| 3) | **การลงนาม/คณะกรรมการมีมติ**  1.ลงนามประกาศรายชื่อผู้ได้รับสัมปทาน 2. หน่วยงานผู้รับผิดชอบ คือ องค์การบริหารส่วนจังหวัด.....(ระบุชื่อ)))  (หมายเหตุ: (หน่วยงานให้บริการ องค์การบริหารส่วนจังหวัด................)) | 15 วัน | สำนักบริหารการคลังท้องถิ่น |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 1 ฉบับ  **หมายเหตุ** - | สำนักบริหารการทะเบียน |
| 2) | **บัญชีรายชื่อเกาะที่ให้สัมปทานเก็บรังนกอีแอ่น**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (เอกสารประกอบการประมูลเงินอากรรังนกอีแอ่น ในส่วนของผู้ให้สัมปทานเก็บรังนกอีแอ่น) | - |
| 3) | **แบบใบเสนอประมูลเงินอากรเก็บรังนกอีแอ่น**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (เอกสารประกอบการประมูลเงินอากรรังนกอีแอ่น ในส่วนของผู้ให้สัมปทานเก็บรังนกอีแอ่น) | - |
| 4) | **แบบสัญญาสัมปทานเก็บรังนกอีแอ่น**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (เอกสารประกอบการประมูลเงินอากรรังนกอีแอ่น ในส่วนของผู้ให้สัมปทานเก็บรังนกอีแอ่น) | - |
| 5) | **แบบหนังสือค้ำประกัน (1) หลักประกันซอง (2) หลักประกันสัญญา**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (เอกสารประกอบการประมูลเงินอากรรังนกอีแอ่น ในส่วนของผู้ให้สัมปทานเก็บรังนกอีแอ่น) | - |
| 6) | **เอกสารเพิ่มเติม (ถ้ามี) ตามประกาศหลักเกณฑ์ วิธีการ และเงื่อนไขในการประมูลเงินอากรรังนกอีแอ่น**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (เอกสารประกอบการประมูลเงินอากรรังนกอีแอ่น ในส่วนของผู้ให้สัมปทานเก็บรังนกอีแอ่น) | - |
| 7) | **หนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม (กรณีผู้เสนอราคาประมูลเป็นนิติบุคคล (ก.) ห้างหุ้นส่วนสามัญ หรือห้างหุ้นส่วนจำกัด**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (หลักฐานการเสนอราคาประมูลเงินอากรรังนกอีแอ่น ในส่วนของผู้ขอรับสัมปทานเก็บรังนกอีแอ่น) | - |
| 8) | **หนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม (กรณีผู้เสนอราคาประมูลเป็นนิติบุคคล (ข) บริษัทจำกัด หรือบริษัทมหาชน จำกัด**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (หลักฐานการเสนอราคาประมูลเงินอากรรังนกอีแอ่น ในส่วนของผู้ขอรับสัมปทานเก็บรังนกอีแอ่น) | - |
| 9) | **บัตรประจำตัวประชาชนของผู้เป็นหุ้นส่วน (กรณีที่ผู้เสนอราคาประมูลเป็นบุคคลธรรมดาหรือคณะบุคคลที่ไม่ใช่นิติบุคคล)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (หลักฐานการเสนอราคาประมูลเงินอากรรังนกอีแอ่น ในส่วนของผู้ขอรับสัมปทานเก็บรังนกอีแอ่น) | - |
| 10) | **สัญญาของการเข้าร่วมค้า สำเนาบัตรประชาชนของผู้ร่วมค้า (กรณีผู้เสนอราคาประมูลเป็นผู้เสนอราคาร่วมกันในฐานะเป็นผู้ร่วมค้า)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (1. หลักฐานการเสนอราคาประมูลเงินอากรรังนกอีแอ่น ในส่วนของผู้ขอรับสัมปทานเก็บรังนกอีแอ่น 2. กรณีที่ผู้ร่วมค้าฝ่ายใดฝ่ายหนึ่งเป็นนิติบุคคล ให้ยื่นเอกสารกรณีเดียวกับที่ผู้เสนอราคาประมูลเป็นนิติบุคคล)) | - |
| 11) | **ใบทะเบียนภาษีมูลค่าเพิ่ม (ถ้ามี)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (หลักฐานการเสนอราคาประมูลเงินอากรรังนกอีแอ่น ในส่วนของผู้ขอรับสัมปทานเก็บรังนกอีแอ่น) | - |
| 12) | **หนังสือมอบอำนาจปิดอากรแสตมป์ตามกฎหมาย (กรณีที่ผู้เสนอประมูลมอบอำนาจให้บุคคลอื่นลงนามในใบเสนอประมูลราคาแทน)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (หลักฐานการเสนอราคาประมูลเงินอากรรังนกอีแอ่น ในส่วนของผู้ขอรับสัมปทานเก็บรังนกอีแอ่น) | - |
| 13) | **หนังสือรับรองผลงานเกี่ยวกับการประกอบกิจการรังนกอีแอ่นซึ่งทางราชการออกให้ (ถ้ามี)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (หลักฐานการเสนอราคาประมูลเงินอากรรังนกอีแอ่น ในส่วนของผู้ขอรับสัมปทานเก็บรังนกอีแอ่น) | - |
| 14) | **เอกสารเพิ่มเติม (ถ้ามี) ตามประกาศหลักเกณฑ์ วิธีการ และเงื่อนไขในการประมูลเงินอากรรังนกอีแอ่น**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (หลักฐานการเสนอราคาประมูลเงินอากรรังนกอีแอ่น ในส่วนของผู้ขอรับสัมปทานเก็บรังนกอีแอ่น) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ค่าธรรมเนียมและค่าใช้จ่าย ประกอบด้วย -ค่าเอกสารซองประมูล หลักประกันซอง หลักประกันสัญญา เงินอากรรังนกอีแอ่น ส่วนแบ่งกำไรสุทธิหรือส่วนแบ่งรายรับของผู้รับสัมปทาน และค่าปรับความเสียหาย รายละเอียดจำนวนเงิน ค่าธรรมเนียม และค่าใช้จ่ายปรากฏตามประกาศหลักเกณฑ์ วิธีการ และเงื่อนไข ที่ผู้ว่าราชการจังหวัดกำหนดโดยความเห็นชอบของคณะกรรมการพิจารณาจัดเก็บอากรรังนกอีแอ่น**  (หมายเหตุ: (ราคาประมูลเงินอากร)) | **ค่าธรรมเนียม** 0 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | องค์การบริหารส่วนจังหวัด.....หมายเลขโทรศัพท์ ................................................................ หรือ.......................................................................................(ระบุช่องทางอื่นๆ ถ้ามี)  (หมายเหตุ: -) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 3) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| *ไม่มีแบบฟอร์ม ตัวอย่าง และคู่มือการกรอก* | |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 30/09/2562